આ વાંચીને તરત જ તમને સવાલ થાય કે આવા પૈસાથી સંબંધો ખરીદાય કંઈ? એ તો નર્યો સ્વાર્થ કહેવાય. તો એ જ ફિલ્મમાં આ જ સવાલ હિરોઈન હીરોને પૂછે છે ત્યારે જવાબ મળે છે કે આ રીતે પૈસા લેવાથી તેમને કોઈ ઉપકાર કરતું હોય તેવું ન લાગે અને ઉષ્મા માટે બેઝિજક દાવો કરી શકે. એક વૃદ્ધ દંપતિ છે જેનો એકમાત્ર પૌત્ર અમેરિકા રહે છે અને ક્યારેય તેમની ખબર નથી કાઢતો કે ફોન પર વાત પણ નથી કરતો. દંપતિ પાસે પૈસા છે અને તે પૈસા પૂરતો જ તે પૌત્રને સંબંધ છે. એ વૃદ્ધ દંપતિને કોઈ પોતાની સાથે સ્નેહથી બે શબ્દો બોલે. કાળજી કરે એવા યુવાનની અપેક્ષા છે. તેઓ આ શેક્સપિઅરને પૈસા આપીને રોકે છે. દરરોજ તે ફોન કરે, પ્રેમથી મળે અને કાળજીભરી વાતો કરે. એ દંપતિનું એકાંત સભર કરે છે. ખરું કહો તમારામાંથી કોઈ કે પછી તમારી આસપાસ કેટલીય આવી ફક્ત ને ફક્ત લાગણીનો પડઘો ઈચ્છતી વ્યક્તિઓ હશે કે જેને તમે જાણતા હશો.